ไปรษณีย์ไทย เปิดแคมเปญ “EMS ท้าส่ง ลุ้นล้าน” พร้อมลดค่าบริการสูงสุดร้อยละ 70
บริษัท ไปรษณีย์ไทย จำกัด เปิดแคมเปญ “EMS ท้าส่ง ลุ้นล้าน” พร้อมลดค่าบริการสูงสุดร้อยละ 70นางสมร เทิดธรรมพิบูล กรรมการผู้จัดการใหญ่ บริษัท ไปรษณีย์ไทย จำกัด (ปณท) กล่าวว่า ไปรษณีย์ไทย เปิดแคมเปญ “EMS ท้าส่ง ลุ้นล้าน” ท้าคนไทยพิสูจน์ความเร็วในการส่งสิ่งของ ด้วยบริการไปรษณีย์ด่วนพิเศษ EMS ‘ส่งเช้าได้บ่าย ส่งบ่ายได้วันรุ่งขึ้น’ พร้อมเปิดโปรโมชันปรับลดอัตราค่าบริการไปรษณีย์ด่วนพิเศษ (EMS) ในประเทศ สูงสุดกว่าร้อยละ 70 สำหรับผู้ใช้บริการที่มีจำนวนสิ่งของฝากส่งตั้งแต่ 5 ชิ้นขึ้นไปต่อการส่งในแต่ละครั้ง ที่พิกัดน้ำหนักตั้งแต่ เกิน 500 กรัม – 2 กิโลกรัม มีค่าบริการลดเหลือ 55 บาท  ส่วนน้ำหนักพิกัดเกิน 2 – 7 กิโลกรัม ค่าบริการลดเหลือ 80 บาท และพิเศษสำหรับผู้ใช้บริการเก็บเงินปลายทาง (COD) ผ่าน Wallet@Post รับส่วนลดทันทีตั้งแต่การฝากส่งชิ้นแรกผู้ใช้บริการสามารถใช้บริการได้ที่ไปรษณีย์ทั่วประเทศ เคาน์เตอร์บริการไปรษณีย์ ไปรษณีย์อนุญาต รวมถึงลูกค้าที่ใช้บริการเตรียมการฝากส่งผ่าน Application Prompt Post ยกเว้น ร้านไปรษณีย์ไทย ร้านรับและรวบรวม EMS Point นอกจากนี้ ผู้ใช้บริการยังสามารถร่วมลุ้นโชคใหญ่ส่งท้ายปี จากหมายเลขแทร็ก 13 หลัก ทั้งผู้ส่งและผู้รับ ด้วยรางวัลรวมมูลค่ากว่า 9,000,000 บาท ด้วยการสมัครสมาชิกที่ไปรษณีย์ได้ทุกสาขา และแจ้งหมายเลขสมาชิกหรือหมายเลขโทรศัพท์เมื่อใช้บริการ EMS ทั้งในและระหว่างประเทศ ตั้งแต่วันนี้ – 31 ธันวาคม 2562 โดยกิจกรรม “EMS ท้าส่ง รับเร็ว ลุ้นล้าน” จะช่วยกระตุ้นการส่งพัสดุในช่วงที่จะมีการเฉลิมฉลองเทศกาลสำคัญ เช่น วันพ่อแห่งชาติ วันคริสต์มาส เทศกาลปีใหม่ เพื่อเป็นการพัฒนางานหลักด้านโลจิสติกส์ขององค์กร เพื่อขับเคลื่อนเศรษฐกิจดิจิทัลและธุรกิจ e-Commerce ของไทย ประชาชนสามารถสอบถามรายละเอียดเพิ่มเติมได้ที่ www.thailandpost.co.th หรือสายด่วน 1545